# ที่ ลป 71501/ว 127 องค์การบริหารส่วนตำบลทุ่งฝาย

 อ.เมือง จ.ลำปาง 52000

 2 พฤษภาคม 2565

เรื่อง ขอเชิญเข้าร่วมโครงการสายใยรักคนพิการ สู่การมีการส่วนร่วมในการพัฒนาศักยภาพคนพิการ ในชุมชน

เรียน กำนันตำบลทุ่งฝาย/ผู้ใหญ่บ้าน

สิ่งที่ส่งมาด้วย สำเนาโครงการสายใยรักคนพิการฯ จำนวน ๑ ชุด

 ด้วยองค์การบริหารส่วนตำบลทุ่งฝาย กำหนดจัดโครงการสายใยรักคนพิการ สู่การมีการส่วนร่วมในการพัฒนาศักยภาพคนพิการในชุมชน เพื่อให้คนพิการและผู้ดูแลคนพิการในชุมชน ได้รับความรู้ในการฟื้นฟูสมรรถภาพ และได้บริการด้านการฟื้นฟูสมรรถภาพอย่างต่อเนื่องทั้งในหน่วยงานบริการและในชุมชน โดยกำหนดจัดอบรมใน***วันที่ ๑๑ พฤษภาคม ๒๕๖๕ ณ ห้องประชุมองค์การบริหารส่วนตำบลทุ่งฝาย*** ทั้งนี้องค์การบริหารส่วนตำบลทุ่งฝายได้เชิญวิทยากรที่มีความรู้ ความสามารถและประสบการณ์ด้านการฟื้นฟูสมรรถภาพของคนพิการ รวมทั้งฝึกปฏิบัติการหลักการดูแลคนพิการเบื้องต้น กายภาพบำบัด และการตรวจสุขภาพเบื้องต้นของผู้พิการ เพื่อให้ผู้เข้ารับการอบรมนำความรู้ที่ได้รับไปปฏิบัติจริงกับผู้พิการในครอบครัว และถ่ายทอดความรู้ให้กับผู้ที่สนใจ ได้อย่างถูกต้องและเหมาะสมต่อไป

 องค์การบริหารส่วนตำบลทุ่งฝาย จึงขอความอนุเคราะห์ประชาสัมพันธ์ให้ประชาชนหมู่บ้าน และผู้สนใจสมัครเข้าร่วมโครงการในวันที่ 2 – 10 พฤษภาคม พ.ศ. 2565 ที่กองสวัสดิการสังคม องค์การบริหารส่วนตำบลทุ่งฝาย ในวัน และเวลา ราชการ

 จึงเรียนมาเพื่อทราบและดำเนินการต่อไป

#  ขอแสดงความนับถือ



 (นายธงชัย ภูษาคำ)

 นายกองค์การบริหารส่วนตำบลทุ่งฝาย

สำนักปลัด

องค์การบริหารส่วนตำบลทุ่งฝาย

โทร. 0-5435-8693 ต่อ 19

โทรสาร. 0-5435-8693 ต่อ 21